Heibladvikler

Heibladvikler (Aphelia viburnana) er en sommerfugl som tilhører familien viklere (Tortricidae). 

 Utseende 
En middelsstor til stor (vingespenn 17-24 millimeter), brunlig vikler. Forvingen er gulbrun eller lyst gråbrun med utydelig nettmønster, ellers ensfarget. Bakvingen er gråhvit.

 Levevis 
Larven lever særlig på tyttebærlyng, men kan også spise blåbær, lyng, pors og mange andre lave planter.

 Utbredelse 
Arten er utbredt over det meste av Europa og i det nordlige Asia.
I Norge finnes den på Sør-Vestlandet.

 Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri: 
 Aphelia viburnana på UK moths 
 Eksterne lenker 


Kategori:Archipini
Kategori:Sommerfugler formelt beskrevet i 1775
Kategori:Dyr formelt beskrevet av Michael Denis
Kategori:Dyr formelt beskrevet av Johann Ignaz Schiffermüller